cyanic-selkie/wikianc huggingface dataset:
Romanien syrjintä
Ruotsi
Vuonna 1637 kuningatar Kristiina määräsi kaikki Ruotsissa asuvat miespuoliset romanit hirtettäväksi ja vaimot ja lapset karkotettaviksi. Laki oli todennäköisesti tarkoitettu pelotteeksi estämään romanimaahanmuuttajien maahantulo muualta Euroopasta, sillä asetuksen toimeenpanosta ei huolehdittu eikä yhtään romania lain takia tiettävästi hirtetty. Muutaman vuoden kuluttua lakia lievennettiin niin, että vain rikoksiin syyllistyneet romanit voitiin hirttää.
Kustaa III:n aikana 1700-luvun lopulla kaikki Ruotsissa asuvat romanit karkotettiin Suomeen. Suomessa romaneja syytettiin usein irtolaisuudesta erityisesti 1700- ja 1800-luvuilla.
1900-luvulla
1900-luvulla syrjintä muuttui järjestelmälliseksi ja laajeni kaikkialle yhteiskuntaan. Vuosina 1914–1954 Ruotsi kielsi romaneita muuttamasta Ruotsiin. Ruotsi rekisteröi romaneita järjestelmällisesti 1920–1940-luvuilla. Ennen vuotta 1952 Ruotsi ei myöntänyt Ruotsin kansalaisuutta niille romaneille. Ruotsin evankelis-luterilainen kirkko vastasi 1950-luvulle asti väestötiedoista, ja papit jättivät joskus merkitsemättä romaneita kirkonkirjoihin, jolloin he eivät olleet missään kirjoilla. Merkitessään romaneja kirkonkirjoihin kirkko käytti T-tunnusta. T tuli sanasta tattare, kulkuri.
Ruotsin parlamentaarinen köyhäinhoitolakikomitea ilmoitti 1923, että romanien sekottuminen ruotsalaiseen kansanheimoon huonontaisi rotua. Sen jälkeen romaneja pakkosteriloitiin, heidän kallojaan mitattiin ja älykkyyttään testattiin tavoitteena löytää ei-toivottuja piirteitä. Asunnon vuokraaminen romanille kiellettiin, ja vuokrauksesta rangaistiin sakoilla. Sen jälkeen romaneija ei voitu henkikirjoittaa (laittaa kunnan väestöluetteloon), koska heillä ei ollut pysyvää osoitetta. Valtio ei maksanut alaikäisistä lapsilisiä, eivätkä he päässeet kouluun. Romanit eivät saaneet työtä eivätkä eläkettä, eivätkä he voineet äänestää.
Kirkon lisäksi muutkin keskeiset viralliset instituutiot syrjivät romaneja vuosikymmeniä, ilman että romanien valitukset olisivat johtaneet toimenpiteisiin. Tukholman kaupunki rekisteröi romaneja vuoteen 1996 saakka, sosiaalitoimen virkailijat tekivät romaniperheisiin kotikäyntejä. Niiden perusteella jokainen sai merkinnän ja päätyi kansioon. "Hel Z" oli kokonaan romani, "halv Z" vain puoliksi. Z tuli sanasta zigenare, mustalainen. Virkailijat arvioivat romanien älykkyyttä, kodin siisteyttä, koulumenestystä, puolisoiden suhteita sekä "musikaalisia ja taiteellisia valmiuksia".
Suuri osa romaneihin 2010-luvulla kohdistuvasta syrjinnästä johtuu 1900-luvun hallinnon harjoittamasta syrjinnästä.
Saksa
Yksi pahimmista romanien vainoista oli Saksassa, jossa kansallismielinen hallitus kohdisti romaneihin joukkotuhonnan. Hallituksen mukaan romanit eivät kuuluneet samaan "rotuun" kuin muut saksalaiset. Se kielsi romanien ja muiden saksalaisten väliset avioliitot ja romanien työskentelyn valtion työpaikoissa ja monissa ammateissa. Kansallissosialistit pakkosterilisoivat yli 12-vuotiaita "epäsosiaalisina" ilman nukutusta ja pakkoabortoivat raskaana olevia romaneita.
2.−3. elokuuta 1944 natsit murhasivat 2 897 romania Auschwitz-Birkenaun keskitysleirillä, minkä muistoksi 2. elokuuta on ehdotettu romanien toisen maailmansodan aikaisen kansanmurhan muistopäiväksi.
Suomi
Ennen vuotta 1919 Suomi ei myöntänyt Suomen kansalaisuutta romaneille. Siksi he eivät saaneet asettua vaaleissa ehdolle eivätkä äänestää. Suomessa äänioikeus kiellettiin ihmisiltä irtolaisuuden perusteella eduskunta- ja presidentinvaaleissa vuosina 1906–1972 ja kunnallisvaalissa vuonna 1919. Kielto oli voimassa kolme vuotta pakkolaitostuomion jälkeen. Irtolaisten äänioikeuskielto kohdistui asunnottomiksi jääneisiin, osaan romaneista ja seksiä julkisilla paikoilla myyneisiin ihmisiin.
1900-luvun alussa Suomeen, kuten muihinkin Pohjoismaihin, luotiin erillinen romanirekisteri.
Syksyllä 1942 Siirtoväen huollon keskuksen johtaja Urho Kekkonen totesi, että "mustalaisia varten lienee perustettava keskitysleiri, eihän niistä muuten selviä". Samoihin aikoihin hän kirjoitti Suomen Kuvalehdessä nimimerkillä Pekka Peitsi, että romanit ovat ryhmä työtä vieroksuvia, toimettomina kierteleviä joukkioita, joka "muodostaa räikeän epäsoinnun siinä työn ja ponnistuksen soitossa, jota maa on tulvillaan".
Yli kolmasosa Suomen romaneista asui Karjalassa, jonka Neuvostoliitto valtasi. Jatkosodan jälkeen viranomaiset syrjivät romaneja asuttamisessa, mikä johtui avoimesti ilmituodusta rasismista. 1950-luvulla moni Karjalasta paennut romani päätyi pääkaupungin alueelle, koska siellä oli muuta maata enemmän toimeentulomahdollisuuksia. Ihmiset joutuivat kuitenkin asumaan kaupunkien reunamien slummialueille, pahimmillaan he olivat asunnottomina, tekivät metsiin majoja ja rakensivat hätäisesti ahtaita hökkeleitä. Sanomalehtien silloinen uutisointi huonoissa oloissa asumaan joutuvista romaneista oli hyvin samankaltaista kuin 2000-luvun (yksipuolisen kielteiset, vihaiset ja asianomaiset sivuuttavat) uutiset Romaniasta Suomeen tulleista romaneista. "Asunnottomuuden aiheuttamien huonojen olojen ja rasistisen eristämisajattelun takia iso osa 1950- ja 1960-lukujen aikana alaikäisinä olleista romaneista huostaanotettiin lastenkoteihin. Noin puolet alaikäisistä sijoitettiin lastenkotiin tai sijaisperheeseen ainakin joksikin aikaa.
Olhavanlammen kalliomaalaus
Olhavanlammen kalliomaalaus (tai myös Olhavanvuoren) sijaitsee Repoveden kansallispuistossa Repoveden läheisellä Olhavanlammella Kouvolassa Kymenlaaksossa. Maalaus on ilmeisesti kivikaudelta.
Kallio ja sen sijainti
Repoveden kansallispuiston alueella sijaitseva Olhavanlampi rajautuu idässä jyrkkiin ja korkeisiin kallioseinämiin. Jylhimmän seinämän takana kohoaa Olhavanvuori. Seinämän eteläosassa on kalliokiipeilijöiden harjoituspaikka. Luodon kohdalta noin 20 metriä pohjoiseen sijaitsee maalauspaikka, minkä tunnistaa suuresta kallionkulmauksesta.
Maalaus
Komeista puitteista huolimatta itse maalaus käsittää vain noin kämmenen kokoisen punaväriläikän. Se sijaitsee noin kahden metrin korkeudella veden pinnasta. Punaväristä ei tunnista kuviota, mutta jälki on ihmisen tekemä. Eräät ovat tunnistavinaan siinä vasemman käden painauman.
Eräällä kallion juurelle pudonneessa lohkareessa on myös punaväriä, joka on tulkittu myös kämmenpainaumaksi.
Olli Ceder
Olli Ceder (s. 5. kesäkuuta 1961 Pori) on entinen suomalainen jalkapalloilija. Hän oli pelipaikaltaan keskikenttäpelaaja.
Ceder edusti urallaan Toejoen Veikkoja (1978, 1982) Musan Salamaa (1979–1981), Porin Pallo-Tovereita (1983–1988), Rautsun Reipasta (1989), Valkeakosken Koskenpoikia (1990–1991) ja Törnävän Pallo-55:ttä (1992). SM-sarjaa hän pelasi PPT:ssä vuosina 1984–1988 yhteensä 73 ottelua, joissa hän teki neljä maalia.
Ruotsin juutalaiset
Ruotsin juutalaiset ovat Ruotsissa asuvia juutalaisia. Ensimmäiset merkittävät juutalaisyhteisöt muodostuivat maahan 1700-luvulla, ja nykyisin Ruotsissa elää noin 18 000 juutalaista. Suurin osa polveutuu toisen maailmansodan aikana maahan tulleista pakolaisista. Suurin juutalaisyhteisö asuu Tukholmassa, mutta juutalaisia asuu myös esimerkiksi Malmössä, Göteborgissa, Boråsissa, Helsingborgissa, Lundissa ja Uppsalassa.
Historia
230px|thumb|vasen|Piirros Malmön synagogasta 1860-luvulta. Uskontoaan salaa harjoittaneita ja yksittäisiä maassa käyneitä luukunottamatta juutalaisia ei asunut Ruotsissa ennen 1770-lukua. Ensimmäinen Ruotsiin luvallisesti asettunut juutalainen oli Saksasta tullut Aron Isak. Ruotsin kansalaisuuden hänelle myönsi Kustaa III. Vuonna 1775 Göteborgin edustan Marstrandin saarella sallittiin kaikkien ulkomaalaisten asuminen, ja ensimmäinen juutalaisperhe asettui itse kaupunkiin viisi vuotta myöhemmin. Vuodesta 1782 juutalaisten oli mahdollista muuttaa maahan vapaasti ilman että heiltä edellytettiin kääntymistä kristinuskoon. Vuoteen 1860 asti he saivat kuitenkin asua vain Tukholmassa, Göteborgissa, Norrköpingissä, Karlskornassa ja Marstrandissa. Vuonna 1840 maassa asui noin 900 juutalaista. Vuosien 1850 ja 1920 välillä juutalaisten määrä lisääntyi huomattavasti Puolasta ja Venäjältä tulleen maahanmuuton takia. Vuonna 1920 maassa eli noin 6 500 juutalaista. Maahanmuuttoa rajoitettiin ensimmäisen maailmansodan jälkeen, ja 1930-luvulla maahan muutti vain pieni määrä juutalaisia lähinnä Tšekistä, Saksasta ja Itävallasta.
Toisessa maailmansodassa maahan tuli suuri joukko juutalaisia pakolaisia. Ruotsi myönsi vuonna 1942 turvapaikan 900 Norjan juutalaiselle ja vuonna 1943 noin 8 000 Tanskan juutalaiselle. Ruotsalainen ja itsekin osittain juutalainen Raoul Wallenberg pelasti useita Unkarin juutalaisia. Sodan jälkeen antisemitistisen Einar Abergin toiminta vaikutti tiukempaan lainsäädäntöön koskien vähemmistöjen syrjintää. Sodan jälkeen pakolaisia tuli edelleen, tällä kertaa kommunistisista maista.
Nykypäivä
220px|thumb|oikea|Tukholman synagoga. Ruotsissa toimii kuusi synagogaa, joista kolme sijaitsee Tukholmassa, kaksi Göteborgissa ja yksi Malmössä. Juutalaisia hautausmaita on useissa eri paikoissa. Tukholmassa toimii juutalainen koulu ja päiväkoti. Juutalaisvastaisuus on kasvanut viime aikoina, ja siitä syytetään muslimeja ja äärioikeistoa. Ongelmia on ollut etenkin Malmön kaupungissa. . Jiddiš on tunnustettu Ruotsissa vähemmistökielenä ja sillä on maassa noin 3 000 puhujaa.
Hussein al-Maadidi
Hussein al-Maadidi (s. 1973) on irakilainen toimittaja, joka on kirjoittanut kirjan kokemuksistaan Abu Ghaibin vankilassa.
Al-Maadidi syntyi Hadithassa ja opiskeli Bagdadin yliopistossa journalistiksi. Hän työskenteli toimittajana Saddam Husseinin pojan omistamassa sanomalehdessä Babelissa. Al-Maadidi kirjoitti alkuun politiikasta mutta joutui vaikeuksiin arvosteltuaan Husseinin hallintoa, ja hän siirtyi kirjoittamaan taiteesta ja urheilusta. Irakin sodan alettua hän työskenteli Irakin television sotakirjeenvaihtajana ja teki sittemmin miehityksen aikana töitä NBC:lle, AFP:lle ja UP:lle.
Vapauduttuaan vankilasta al-Maadidi palasi journalistiksi ja oli paljastamssa Hadithan verilöylyä. Al-Maadidi pakeni 2007 Irakista painostuksen takia. Nykyisin hän asuu Suomessa, jonne hän tuli kiintiöpakolaisena. Suomessa hän kirjoitti kirjan 361 päivää helvetissä, jossa hän kertoo kokemuksistaan vankilassa.
Anton Kodjabašev
Anton Kodjabašev on entinen bulgarialainen painonnostaja. Kodjabašev voitti sekä maailmanmestaruuden että Euroopan-mestaruuden alle 56-kiloisten sarjassa vuosina 1979, 1981 ja 1982. Lisäksi hän saavutti EM-pronssia alle 60-kiloisten sarjassa vuonna 1984.
TuxPhone
pienoiskuva|TuxPhone TuxPhone oli avoimen lähdekoodin matkapuhelinhanke. Projektin tarkoitus oli kehittää matkapuhelin, jonka käyttäjä pystyisi itse valmistamaan. Puhelin on Linux-pohjainen. Sitä kehitti TagSense-yhtiö.
Prinsessan ryöstö
Prinsessan ryöstö on vuonna 1987 ensi-iltansa saanut Rob Reinerin ohjaama elokuva. Se perustuu William Goldmanin vuonna 1973 kirjoittamaan samannimiseen romaaniin, joka sisältää komediaa, seikkailua, romanssia ja fantasiaa.
Juoni
Tarinan kehyksissä on isoisä (Peter Falk), joka lukee ääneen suosikkikirjaansa lapsenlapselleen (Fred Savage). Kirjassa on kuvitteellinen Florinin kuningaskunta, jossa prinsessa Buttercup (Robin Wright) joutuu eroon rakastamastaan rengistä Westleystä (Cary Elwes) ja joutuu kihloihin pahan prinssi Humperdinckin (Chris Sarandon) kanssa. Ilkeä Vizzini (Wallace Shawn) kuitenkin kidnappaa hänet.
Permutaatio
Matematiikassa permutaatioilla tarkoitetaan alkioiden järjestystä. Esimerkiksi järjestetyn joukon {1,2,3,4} yksi permutaatio on (1,3,2,4) ja toinen esimerkiksi (2,1,4,3). Permutaatioiden lukumäärä n-alkioisessa järjestetyssä joukossa on n:n kertoma n !. Tämä nähdään seuraavasti:
Oletetaan että joukossa on n kappaletta alkioita. Otetaan ensimmäinen paikka jonosta: tähän voidaan asettaa mikä tahansa alkio alkuperäisestä joukosta. Jonon seuraavaan paikkaan voi asettaa minkä tahansa jäljelle jääneistä n-1:stä alkiosta. Tätä alkioiden asettelua jatketaan kunnes kaikki alkiot on käyty läpi. Tuloksena kaikkien mahdollisten jonojen lukumäärälle saadaan
Jos järjestettävissä alkioissa on samoja alkioita, esimerkiksi (1,1,2,4) permutaatioiden lukumäärässä samat alkiot luetaan eriäviksi. Näin ollen kertoma 4 ! sisältää esimerkiksi järjestyksen (1,2,1,4) kaksi kertaa, sillä 1-alkioiden paikat voidaan vaihtaa keskenään. Siten voidaan myös sanoa, että permutaatio äärellisestä joukosta X on bijektio itseensä.
Voidaan myös järjestää tietyn kokoisia osajoukkoja. Esimerkiksi jos järjestettävänä ovat kirjaimet a, b ja c, niin meillä on 3! eli kuusi järjestystä: abc, acb, bac, bca, cab, cba. Jos kuitenkin haluamme järjestää niistä vain kaksi kirjainta kerrallaan, niin meillä on seuraavat kuusi järjestystä: ab, ba, ac, ca, bc, cb. Yleisemmin jos meillä on n eri alkiota ja k on kokonaisluku, niin k:n mittaisten osajonojen eli variaatioiden lukumäärä on:
Tätä kutsutaan myös toisinaan k-permutaatioksi.
Kun halutaan tietää, kuinka monta erilaista pienempijäsenistä osajoukkoa joukosta alkioita voidaan muodostaa puhutaan kombinaatioista.
Esimerkki
Kun n erilaisesta helmestä muodostetaan helminauha, niin helmet voidaan asettaa n! erilaiseen järjestykseen. Helminauhassa on kuitenkin sama, mistä helmestä tarkastelu aloitetaan, joten em. kertoma tulee jakaa helminauhan "jaksolla" n. Helminauha on myös sama, jos se käännetään ympäri. Tämä seikka johtaa vielä kahdella jakamiseen, joten erilaisten helminauhojen lukumäärä on
Esimerkiksi neljästä helmestä saadaan kolme erilaista nauhaa:
Historia
Ensimmäinen maininta permutaatiosta on tuntemattoman mystikon joskus vuosien 200 ja 600 jaa. välillä kirjoittamassa hebreankielisessä Sefer Yetzirah -teoksessa. Tosin jo aikaisemmin kreikkalaisen filosofin Ksenokrateen on sanottu yrittäneen laskea permutaatioita. Ensimmäinen länsimainen oppikirjamainen esitys on Jakob Bernoullin Ars Conjectandi vuodelta 1713.
Nélson Oliveira
Nélson Miguel Castro Oliveira (s. 8. elokuuta 1991 Barcelos, Portugali) on portugalilainen jalkapalloilija. Hän edustaa Englannin mestaruussarjassa pelaavaa Norwich Citya ja on pelipaikaltaan hyökkääjä.
Seurajoukkueura
Oliveira saapui Benfican junioriakatemiaan 15-vuotiaana Bragasta. Tammikuussa 2010 hän siirtyi kauden loppuun asti kestävällä lainasopimuksella Rio Aveen. 7. helmikuuta 2010 Oliveira pelasi ensimmäisen ammattilaisottelunsa sekä teki ensiesiintymisensä Primeira Ligassa Leixõesia vastaan.
Kaudeksi 2010–2011 Oliveira lainattiin Paços Ferreiraan. Hän onnistui maalinteossa heti ensimmäisessä ottelussaan 12. syyskuuta 2011 Marítimoa vastaan.
Kesällä 2011 hän palasi takaisin Benficaan ja teki ensiesiintymisensä joukkueessa 14. lokakuuta 2011 ottelussa Portimonensea vastaan. Kaudella 2012-2013 Oliveira pelasi jälleen lainalla. Hän iski espanjalaiselle RC Deportivo de La Coruñalle 30 ottelussa neljä maalia. Kaudeksi 2013-2014 Benfica lainasi Oliveiran Stade Rennais'hin.
Oliveira pelasi seuraavilla kausilla Englannissa kaksi kertaa lainasopimuksella. Ensin puoli vuotta Valioliigaa Swanseassa kauden 2015 loppuun ja kaudella 2015-2016 Mestaruussarjassa Nottinghamissa. Oliveira siirtyi nelivuotisella sopimuksella Norwichiin 30. elokuuta 2016.
Aidankaatajat
Aidankaatajat on suomalainen vuonna 1982 ensi-iltansa saanut musta komediaelokuva, jonka käsikirjoitti ja ohjasi Olli Soinio. Sen pääosissa nähdään Erkki Pajala, Martti Kainulainen ja Toivo Tuomainen.
Elokuvan työnimi oli Aidankaatajat eli heidän jälkeensä vedenpaisumus.
Juoni
Kolme vakavasti sairasta sotaveteraania pakenee syöpäsairaalasta Helsingistä maistaakseen vielä kerran elämää. He hankkiutuvat Turkuun tapaamaan yhden heistä tytärtä, joka on naimisissa varakkaan arkkitehdin kanssa. Heidän saapuessaan tytär onkin matkoilla Karibianmerellä ja talo on täynnä smokkipukuisia miehiä ja vähäpukeisia nuoria naisia. Sotkettuaan tämän herraseurueen veljeysrituaalit vanhuskolmikko jatkaa pikku hiljaa matkaansa ruotsinlaivalle.
Vastaanotto
Noin 30 000 katsojaa kerännyt Olli Soinion esikoisohjaus Aidankaatajat sai aikalaisarvioissa nihkeän myönteisiä kritiikkejä. Turkulaisen salaseuran örvellys sai monien kirjoittajien mielestä liian ison roolin elokuvassa, jota ei myöskään pidetty komediana erityisen onnistuneena.
Fayetteville
Fayetteville voi tarkoittaa seuraavia yhdysvaltalaisia kaupunkeja:
Pia Adlivankin
Pia Adlivankin (s. 1. helmikuuta 1967 New York, Yhdysvallat) on suomalainen yritysjohtaja. Hän on toiminut Kartanokylpylä Kaisankodin johtajana ja siirtyi 1. syyskuuta 2014 Linnanmäen toimitusjohtajaksi.
Perhetausta
Adlivankinin isä on amerikansuomalainen, jonka juuret ulottuvat osin Armeniaan. Hänen isänsä isoisä Alexander Adlivankin perusti Hotelli Tammerin Tampereelle ja johti Helsingin Seurahuonetta.
Kosovon albaanit
Kosovon albaanit ovat Kosovon suurin etninen väestöryhmä. Vuoden 1991 väestönlaskennan mukaan Kosovossa oli noin 1 600 000 albaania, eli 81,6 prosenttia Kosovon kokonaisväestöstä. Vuoteen 2000 mennessä albaanien osuuden arvioidaan nousseen jo yli 90 prosenttiin Kosovon sodan takia. Ainoastaan Pohjois-Kosovossa ja Štrpcen kaupungin ympäristössä on huomattavia alueita, joilla serbit ovat paikallisesti enemmistönä.
Kosovossa asuu etnisiä albaaneja eniten maailmassa Albanian ulkopuolella, ja heidän osuutensa maailman albaanien kokonaismäärästä on arvioiden mukaan noin neljännes.
Historia
Traakialais-illyrialainen dardanien heimo asutti antiikin Makedonian pohjoispuolella olevaa Dardaniaa, joka oli suunnilleen nykyisen Kosovon alueella. Varhaisimpia mainintoja dardaneista tunnetaan jo 12. vuosisadalta eaa. Dardanien kaupunkeja olivat muun muassa Ulpiana, Naissus (Niš), Vicianum ja Scupi. Heimon pääkaupunki oli Damastion. Dardanit olivat uhkana makedonialaisille, jotka joutuivatkin usein sotaan dardaneja vastaan. Muun muassa Makedonian kuningas Perseus teki sotaretken heitä vastaan vuonna 170 eaa.
Ensimmäisellä vuosisadalla eaa. dardanit hyökkäsivät yhdessä scordiscien ja maedien kanssa Rooman Macedonian provinssiin. Roomalaiset kuitenkin kukistivat dardanit 6 jaa. ja vuonna 87 Dardania liitettiin Moesia superiorin provinssiin. Keisari Diocletianus erotti Dardanian Moesia superiorista vuonna 284 ja teki siitä erillisen Dardanian provinssin. Illyrialaisuudestaan ylpeät dardanit eivät kuitenkaan suostuneet sulautumaan roomalaiseen kulttuuriin vaan säilyttivät oman kielensä ja perinteensä. He olivat silti yksi ensimmäisistä kristinuskon omaksuneista eurooppalaisista kansoista. Rooman valtakunnan jakautumisen yhteydessä Kosovo jäi Bysantin alaisuuteen, ja siltä ajalta on perua Kosovon monien kolmilaivaisten basilikojen rakennusperinne. Illyrialaisia alettiin vasta myöhemmin kutsua yleisesti albaaneiksi erään toisen, nykyisen Albanian alueella asuneen Albanoi-heimon mukaan.
Jerzy Giedroyc
Jerzy Giedroyc (27. heinäkuuta 1906 Minsk, Venäjän keisarikunta – 14. syyskuuta 2000 Pariisi, Ranska) oli puolalainen, Ranskassa pitkään toiminut kirjailija ja kustantaja. Erityisesti hänet muistetaan emigranttilehti Kulturan julkaisijana.
Giedroyc kuului liettualaiseen aatelissukuun mutta tuli tunnetuksi puolalaisena isänmaanystävänä. Hän osallistui politiikkaan jo nuorena ja työskenteli ennen toista maailmansotaa Nuorison kapina -nimisen lehden toimittajana. Sodassa hän taisteli maineikkaassa Karpaattien prikaatissa.
Sodan päätyttyä Giedroyc muutti Rooman kautta Pariisiin, jossa hän perusti kirjallis-yhteiskunnallisen kuukausijulkaisun Kulturan. Hän julkaisi erityisesti 1950-luvulla kommunistihallituksen vainoamien puolalaiskirjailijoiden teoksia ja antoi Maisons-Laffittessa sijaitsevassa kodissaan turvapaikan monille Puolan opposition edustajille. Hän kannatti 1980-luvun alussa syntynyttä Solidaarisuus-liikettä, mutta uskalsi myös arvostella sitä sekä puolalaisten taipumusta kirkollis-kansalliseen uhoon.
Giedroyc, lempinimeltään "Taipumaton prinssi", kieltäytyi kaikista hänelle tarjotuista kunniamerkeistä. Hän kuoli 94-vuotiaana syöpään, ja Puolan parlamentti vietti hänen muistokseen hiljaisen hetken.
Olympias (trieeri)
Olympias on rekonstruktio antiikin aikaisesta ateenalaisesta trieeristä eli kolmisoudusta, ja hieno esimerkki kokeellisesta arkeologiasta. Alus rakennettiin vuosien 1985–1987 aikana Pireuksessa. Sen piirustukset perustuvat 1980-luvun alkupuolella The Times -lehden sivuilla historiantutkijoiden kanssa käytyyn keskusteluun. Laiva rakennettiin oregonin männystä ja virginiantammesta. Keulassa on pronssikoristeinen törmäyskärki. Laivan taipumista merenkäynnissä saatiin pienennettyä jäykisteköysillä.
Olympias oli vesillä vuosina 1987, 1990, 1992 ja 1994. Merkittävin kokeilu oli vuonna 1987, jolloin 170 vapaaehtoisen soutajan kanssa kokeiltiin laivan nopeutta ja kääntyvyyttä. Laiva saavutti yhdeksän solmun nopeuden ja kääntyi 180 astetta minuutissa 2,5 aluksen pituuden säteisellä kehällä. Tämä saavutettiin kokemattomalla miehistöllä, joten antiikin historioitsijat eivät liioitelleet kuvatessaan trieerien ominaisuuksia.
Aluksen on rakennuttanut ja sen omistaa Kreikan merivoimat.
Nadja (laulaja)
Nadja, oikealta nimeltään Nadja Lindeman, on suomalainen laulaja, joka teki yhden pitkäsoiton Selecta-levymerkille vuonna 1991. Hän tuli Tenavatähti-kilpailussa vuonna 1991 kolmanneksi kappaleilla "Kesäyö" ja "Kerrostalon rokkibändi".
Hurrikaani Katrina
thumb|upright|Katrinan [[myrskyn silmä]] Hurrikaani Katrina oli vuoden 2005 kahdestoista nimetty trooppinen myrsky Atlantin hurrikaanikaudella, ja tuon kauden viides trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimmalle tasolle viisi. Se oli suurimmat taloudeliset vahingot aiheuttanut ja yksi eniten ihmisuhreja vaatineista hurrikaaneista Yhdysvaltain historiassa. Katrina oli Atlantilla mitatuista hurrikaaneista kaikkien aikojen kuudenneksi voimakkain.
Katrina voimistui matalapaineesta hurrikaaniksi 24. elokuuta ja iski seuraavana päivänä maihin Kaakkois-Floridassa kategorian 1 hurrikaanina Saffirin–Simpsonin hurrikaaniasteikolla. Heikennyttyään tilapäisesti trooppiseksi myrskyksi se voimistui nopeasti Meksikonlahdella ylimpään luokitukseen, kategorian 5 hurrikaaniksi tuulten puhaltaessa 78 m/s (280 km/h). Maanantaiaamuna 29. elokuuta myrsky heikkeni nelosluokan myrskyksi ja iski maihin heikettyään edelleen kolmosluokan myrskyksi Louisianan osavaltiossa tuulten puhaltaessa 56 m/s (200 km/h).
New Orleansin kaupunki evakuoitiin, koska suurin osa kaupungista sijaitsee merenpinnan alapuolella. Kaupunkia suojaavat neljä metriä korkeat tulvapadot eivät riittäneet vaan lähes 80 % kaupungista jäi veden alle. Tuhot New Orleansissa ja llähikaupungeissa arvioitiin 108 miljardin Yhdysvaltain dollarin suuruisiksi.
Aluksi uhrien määräksi pelättiin jopa yli 10 000, mutta vahvistettuja kuolleita oli lopulta 1 833.
Louisianaan lähetettiin 5 000 miehen vahvuinen kansalliskaartin joukko-osasto ja myöhemmin kymmeniä tuhansia armeijan ja laivaston sotilaita turvaamaan järjestystä.
Viranomaisten kriisinhallintaa arvosteltiin laajalti Yhdysvalloissa. Avun toimittaminen perille oli hidasta ja ryöstelijöitä ei saatu kuriin. Viranomaiset selittivät puutteita katastrofin ennennäkemättömällä laajuudella ja hirmumyrskyn ja tulvien aiheuttamien vahinkojen yhtäaikaisuudella.
Hurrikaanin kehitys ja eteneminen
Hurrikaani Katrina kehittyi trooppisesta matalapaineesta, joka muodostui 23. elokuuta Bahamalla. Kaksi päivää myöhemmin siitä tuli virallisesti hurrikaani. Se oli Saffirin–Simpsonin asteikolla luokan 1 hurrikaani, kun se iski maihin Floridassa Miamin ja Fort Lauderdalen välissä. Sen tuulet puhalsivat 120–150 kilometriä tunnissa.
Katrina oli Floridan niemimaalla alle kahdeksan tunnin ajan ja aiheutti paikoin jopa 1300 millimetrin sadannan. Hurrikaanit tarvitsevat lämmintä merivettä säilyttääkseen energiansa, ja Katrina heikkeni Floridan yllä trooppiseksi myrskyksi. Se alkoi kuitenkin voimistua uudelleen, kun se siirtyi maalta Meksikonlahdelle.
Katrina oli 27. elokuuta voimistunut luokan 3 hurrikaaniksi, ja sen tuulet puhalsivat jopa 185 kilometriä tunnissa. Suurimmillaan se käytännössä käsitti koko Meksikonlahden. Katrina kehittyi edelleen, ja 28. elokuuta se oli jo voimakkaimpia myrskyjä Atlantin historiassa. Se saavutti korkeimman kategorian 5 tason, ja sen huipputuulet puhalsivat noin 280 kilometriä tunnissa. Ennen rantautumistaan Katrina hieman laantui.
Katrina rantautui aamulla 29. elokuuta, jolloin se oli kategorian 4 hurrikaani. Maihin se osui Plaqueminesin piirikunnassa, 70 kilometriä New Orleansista kaakoon. Tuolloin Louisianan kaakkoisosassa mitattiin tuulia, jotka puhalsivat 225 kilometriä tunnissa. New Orleansissa tuulen nopeus ylsi 160 kilometriin tunnissa. Rantautuessa myrskyn silmän ilmanpaine oli 920 millibaaria, kolmanneksi matalin Yhdysvaltoihin iskeneistä hirmumyrskyistä.
Katrina jatkoi matkaansa koilliseen ja ylitti seuraavaksi Mississippilahden. Toisen kerran Katrina rantautui myöhemmin saman aamun aikana lähellä Pearl Riverin suuta. Tuulen nopeus oli noin 200 kilometriä tunnissa. Mobilessa nopudeksi mitattiin puuskissa noin 130 kilometriä tunnissa ja Biloxissa noin 145 kilometriä tunnissa. Katrina nostaatti myös kahdeksan metriä korkean myrskyvuoksen, joka iski Gulfportiin ja Biloxiin.
30. elokuuta myrsky oli edennyt pitkälle sisämaahan ja heikentynyt trooppiseksi matalapaineeksi.
Varautuminen
Katrina osoittautui vaikeasti ennustettavaksi, sillä eri mallit ennustivat myrskylle hyvin erilaisia reittejä ja voimakkuuksia. Viimeiset ennusteet olivat kuitenkin oikeassa ja Katrina iski niiden mukaisesti lähelle New Orleansin kaupunkia Louisianan osavaltiossa Yhdysvalloissa hyvin voimakkaana hurrikaanina. Koska kaupunki sijaitsee keskimäärin kaksi metriä merenpinnan alapuolella, ja se on rakennettu rämeiden päälle, tulvien alueella pelättiin muodostuvan katastrofaalisiksi. Hurrikaanin ennustettiin nostavan veden pinnan kahdeksan metriä normaalia korkeammaksi ja oli pelättävissä, että myrskyn aiheuttamat aallot ylittävät kaupunkia suojaavien rantavallien runsaan neljän metrin korkeuden.
New Orleansin kaupunkiin ja muutamiin muihin Louisianan, Mississippin ja Alabaman osavaltioiden osiin annettiin evakuointimääräys. New Orleansin pormestari Ray Nagin määräsi sunnuntaina 28. elokuuta koko kaupungin (1,4 miljoonaa asukasta) evakuoitavaksi. Tämä oli ensimmäinen kerta Yhdysvaltojen historiassa, kun koko kaupunki määrättiin evakuoitavaksi. Kehotuksesta huolimatta monet jättivät evakuointimääräyksen noudattamatta olettaen, että kun he ovat ennenkin pärjänneet myrskyn kourissa, niin miksi eivät nytkin – tuhoisin seurauksin. Myöskään monet autottomat, esimerkiksi turistit ja köyhät, eivät voineet noudattaa määräystä, sillä evakuointi perustui pitkälti omien henkilöautojen käyttöön. Kaupunkiin jäi siten useita kymmeniä tuhansia ihmisiä, joita varten perustettiin paikallisia suojia. Niistä suurin oli Louisiana Superdome -stadion, josta haki suojaa noin 10 000 ihmistä Katrinan iskiessä.
Vaikutukset
thumb|Murtunut suojavalli New Orleansissa. thumb|Kansalliskaartin kuorma-auto vie hätäaputarvikkeita Superdomeen
Uhrit
Hurrikaani Katrinan aiheutti yli tuhat kuolonuhria, mutta tarkkaa arvio vaihtelee 1 245 ja 1 833 kuoleman välillä. Yhdysvaltain kansallisen hurrikaanikeskuksen NHC:n mukaan Katrina aiheutti suoraan tai välillisesti 1 833 ihmisen kuoleman. Näistä 1 577 kuoli Louisianassa, 238 Mississippissä, 14 Floridassa sekä 2 Georgiassa ja Alabamassa. Yhdysvaltain hätätilavirasto FEMA puolestaan on arvioinut kuolleiden määrän olevan lähes 1 300.
Kuolemista suurin osa syntyi todennäköisesti Katrinan suorista vaikutuksista sekä Louisianaan ja Mississiippiin iskeneiden myrskyvuoksen seurauksena. Kaikki uhrilukuun lasketut eivät välttämättä kuolleet Katrinan vaikutuksesta. New Orleansin alueelle tuhot osuivat pahiten, mikä johtui sinne iskeneistä valtavista tulvista. Floridassa kolme jäi kaatuneiden puiden alle ja kolme hukkui tulvaveteen. Alabaman kuolonuhrit puolestaan olivat seurausta auto-onnettomuudesta eivätkä välttämättä liittyneet Katrinaan.
Koska kuolonuhrien määrää on vaikea arvioida, hurrikaaneja on vaikea tarkasti verrata. Galvestonin vuoden 1900 hurrikaania pidetään kuitenkin Yhdysvaltain historian eniten tappaneena hirmumyrskynä. Sen seurauksena kuoli ainakin 8 000 ihmistä. Okeechobeen vuoden 1928 hurrikaani puolestaan aiheutti Floridassa yli 2 500 kuolouhria. Vuonna 1893 puolestaan sekä Sea Islandsin että Cheniere Caminadan hurrikaanit tappoivat noin 2 000 ihmistä. Katrina oli siis todennäköisesti Yhdysvaltain mannermaan viidenneksi eniten kuolonuhreja aiheuttanut hirmumyrsky ja pahin 77 vuoteen.
Vaikutukset New Orleansissa
thumb|upright|New Orleans 2005 Kun Katrina oli ohittanut New Orleansin kaupungin ja pahimman luultiin olevan jo ohi, alkoi suurin osa kaupungista tulvia osan reunavalleista petettyä. Ensimmäiset yritykset paikata reunavallit epäonnistuivat. Lisäksi yli miljoona ihmistä jäi alueella ilman sähköjä, ja puhtaasta juomavedestä ja elintarvikkeista tuli puutetta. Sairaaloista puuttui perustarpeita, kuten antibiootteja, happea ja insuliinia. Kun vielä useita päiviä katastrofin jälkeen kymmenet tuhannet ihmiset odottivat apua, alkoi Yhdysvalloissa esiintyä suurta tyytymättömyyttä viranomaisten tapaan hoitaa kriisiä. Esimerkiksi surkeisiin oloihin Louisiana Superdome -stadionille ahtautuneista ihmisistä viimeiset saatiin evakuoiduksi vasta perjantaina 2. syyskuuta.
New Orleansin kaduilla vellova vesi uhkasi myös aiheuttaa kaupunkiin tautiepidemioita. Tauteja levittävät paitsi mätänevät ruuat ja ulosteet myös vesistöissä viihtyvät hyttyset. Siten viranomaiset ryhtyivät pakkoevakuoimaan viimeisiä kaupunkiin jääneitä ihmisiä. New Orleansin pumppaaminen päästiin aloittamaan tiistaina 6. syyskuuta, eikä siihen ehkä mennytkään useita kuukausia, kuten ensin arvioitiin.
New Orleansissa tapahtui myös jonkin verran ryöstelyä, mutta suurin osa ryösti jokapäivisiä tarvikkeita, kuten ruokaa, vettä, vaippoja ja lääkkeitä. New Orleansissa alkoi kuitenkin levitä huhuja huomattavasti laajemmista levottomuuksista. Huhujen on myöhemmin todettu olleen liioteltuja, ja ne vaikeuttivat myös pelastustöitä, kun esimerkiksi bussikuskit eivät uskaltaneet lähteä hakemaan avuntarpeessa olleita. Paikalliset perustivat myös kodinturvajoukkoja ryöstelyiden pelossa.
Öljyteollisuus
Katrina keskeytti öljyn tuotannon yli 90-prosenttisesti sekä öljyn tuonnin ja jalostuksen Meksikonlahden alueella. Kymmenesosa Yhdysvaltojen kuluttamasta raakaöljystä ja miltei puolet maassa tuotetusta bensiinistä tulee rannikon osavaltioiden jalostamoista. Lisäksi 24 prosenttia maakaasusta porataan alueelta tai tuodaan sen kautta. Yhdysvaltain strateginen polttoainevarasto on sijoitettu rannikolle alueelle. Hurrikaani kiihdytti vuoden 2005 energiakriisiä.
Myrskyn vuoksi useita öljynporauslauttoja evakuoitiin Meksikonlahdella, ja jopa 20 porauslautan ilmoitetaan olevan kateissa tai muuten vaurioituneita.
Jälleenrakennus
Aineellisten tuhojen on arvioitu nousevan ennätyksellisen korkeiksi, jopa yli 200 miljardin Yhdysvaltain dollarin. Lennettyään tuhoalueen yli pian Katrinan jälkeen silloinen Yhdysvaltain presidentti George W. Bush sanoi, että jälleenrakennus tulee kestämään vuosia.
Jälleenrakennuksia on myöhemmin kritisoitu voimakkaasti. Globalisaatiokriitikko Naomi Klein on syyttänyt George W. Bushia julkisten varojen tuhlaamisesta kalliisiin yksityisiin yrityksiin, jotka hoitivat työnsä useiden aliurakoitsijoiden kautta. Lisäksi jälleenrakentajia on syytetty muun muassa laittoman työvoiman käytöstä; kansalaisjärjestö Advacement Projectin mukaan jopa 60 % yritysten käyttämistä ulkomaalaisista työntekijöistä sai joko sovittua vähemmän palkkaa tai ei palkkaa lainkaan.
Shirley Rumsey
Shirley Rumsey on brittiläinen pääasiassa renessanssimusiikkia esittävä muusikko. Hän on laulanut ja säestänyt itseään muun muassa kitaralla, luutulla, viola da manolla ja vihuelalla. Rumsey on levyttänyt muun muassa Naxokselle. Hän opiskeli laulamista ja luutun soittoa Royal College of Musicissa.
Diskografia
ei täydellinen
Tainan
Tainan oli Taiwanin pääkaupunki vuosina 1683–1885. Itse asiassa se antoi nimensä koko saarelle. Kaupungissa on paljon historiallisia rakennuksia Qing-dynastian ajalta.
Sex and the City – Sinkkuelämää 2
Sex and the City – Sinkkuelämää 2 on jatko-osa elokuvalle Sex and the City – Sinkkuelämää. Elokuvan maailman ensi-ilta oli 27. toukokuuta 2010 ja Suomessa ensi-ilta oli 2. kesäkuuta 2010. Elokuvan virallinen traileri julkaistiin 22. joulukuuta 2009. Elokuvassa näyttelee kaikki sarjan päätähdet. Lisäksi elokuvassa esiintyy pienessä roolissa Penélope Cruz. Miley Cyrus ja Liza Minnelli ovat myös mukana elokuvassa esittäen itseään.
Juoni
On kulunut kaksi vuotta edellisen elokuvan tapahtumista. Elokuva alkaa Carrien (Sarah Jessica Parker), Samanthan (Kim Cattrall), Charlotten (Kristin Davis) ja Mirandan (Cynthia Nixon) tavatessa toisessa eräässä kaupassa New Yorkissa. Sitä seuraa takauma, jossa nähdään, miten Carrie tapasi Samanthan, Charlotten ja Mirandan ensi kertaa New Yorkissa vuonna 1986.
Takauman jälkeen siirrytään jälleen nykyisyyteen ja Connecticutissa pidettäviin Stanford Blatchin ja Anthony Marentinon (Willie Garson ja Mario Cantone) homohäihin. Vihkivalat toimittaa Liza Minnelli, joka myös laulaa häissä Beyoncé Knowlesin kappaleen ”Single Ladies (Put a Ring on It)”.
Kaikki neljä naista kokevat elämässään enemmän stressiä kuin koskaan aiemmin. Heistä jokainen on naimisissa Samanthaa lukuun ottamatta, joka on nyt 52-vuotias ja yrittää hormonien avulla ylläpitää vaihdevuosien tukahduttamia halujaan. Miranda puolestaan eroaa työpaikastaan, sillä uusi toimitusjohtaja ei kunnioita häntä tarpeeksi. Charlotten kahdessa tyttäressä taas riittää melkoisesti tekemistä, ja häntä huolettaa myös se mahdollisuus, että Harry (Evan Handler) on ihastunut heidän suuririntaiseen, irlantilaiseen lastenhoitajaansa Eriniin (Alice Eve).
Carrien ja Kihon (Chris Noth) avioliitto on asettunut aloilleen, vaikkakin he ovat eri mieltä siitä, mitä heidän tulisi tehdä vapaa-ajallaan: Carrie haluaa käydä ulkona, mutta Kiho pysyisi mieluiten kotona syöden noutoruokaa ja katsellen televisiota. Hääpäivänä Carrie antaa Kiholle lahjaksi vintage-Rolexin, johon on kaiverrettu romanttinen viesti. Carrien tyrmistykseksi Kiho on puolestaan ostanut uuden television heidän makuuhuoneeseensa, jotta he voisivat katsella yhdessä vanhoja elokuvia niin kuin aiemmin lomalla. Carrie on pettynyt, sillä hän oli toivonut lahjaksi koruja. Carrie pyytää saada viettää hiukan omaa aikaa asunnossaan, mutta lopulta Kiho nauttii järjestelyistä jopa enemmän kuin Carrie. Carrien järkytykseksi Kiho ehdottaa, että he tekisivät samoin vastedes joka viikko.
Samaan aikaan eräs arabialainen šeikki (Art Malik) lähestyy Samanthaa pyytääkseen tätä suunnittelemaan hänen PR-kampanjansa. Šeikki tarjoutuu viemään Samanthan ja tämän ystävät omalla kustannuksellaan luksuslomalle Abu Dhabiin. Tytöt hyväksyvät tarjouksen riemumielin. Carrie tosin murehtii joutuvansa eroon Kihosta, kun taas Charlotte puolestaan ei mielellään jättäisi miestään ja lastenhoitajaansa kahden. Ainoastaan Miranda, joka on ensimmäistä kertaa elämässään vapaa työnteosta, ryhtyy innokkaasti opiskelemaan arabiaa ja suunnittelemaan nähtävyyskierroksia.
Nelikon saavuttua Abu Dhabiin Samanthan hormonilääkkeet takavarikoidaan Yhdistyneiden arabiemiirikuntien lain nojalla. Näin ollen Samantha jää ilman estrogeeniä, ja sen seurauksena hän saa kauhukseen huomata, että hänen kuuluisat halunsa katoavat kokonaan: jopa uimahousuiset australialaismiehet jättävät hänet täysin kylmäksi. Charlotte yrittää soittaa Harrylle vähäväliä. Miranda nauttii kaikesta ympärillään olevasta luksuksesta, kun taas Carrie ystävystyy miespalvelijansa Gauraun (Raza Jaffrey) kanssa. Carrie kuulee, että Gauraun vaimo asuu kaukana Intiassa ja ettei Gauraulla ole varaa käydä tämän luona kuin kerran parissa kuukaudessa.
Sillä välin hotellissa Miranda ja Charlotte ottavat muutaman drinkin yhdessä ja keskustelevat äitiyden vaikeudesta. Miranda myöntää tuskaisesti, ettei äitiys ole hänelle tarpeeksi ja että hän kaipaa työtään. Charlotte tunnustaa tuntevansa syyllisyyttä siitä, että hän nauttii ollessaan erossa tyttäristään. Sen lisäksi hän on turhautunut yrittäessään jatkuvasti olla täydellinen äiti. Charlotte juo useita drinkkejä pystyäkseen kertomaan kaiken Mirandalle täysin rehellisesti, ja sen seurauksena hän tulee juovuksiin.
Samalla hetkellä Carrie ryntää huoneeseen ja huutaa: ”Leikin tulella!” Kutsuttuaan Samanthan paikalle Carrie kertoo ystävilleen suudelmasta ja kysyy, pitäisikö hänen kertoa siitä Kiholle, sillä heidän välillään ei kuulemma ole salaisuuksia. Miranda viittaa edellisen elokuvan tapahtumiin, jolloin hänen miehensä Steve (David Eigenberg) kertoi hänelle maanneensa toisen naisen kanssa. Vaikka kertominen antoikin Stevelle puhtaan omantunnon, Miranda ei ole varma, oliko suhteesta kuuleminen kuitenkaan kaiken kivun arvoista. Charlotte on liian juovuksissa ollakseen avuksi, mutta Carrie tietääkin hänen kantansa jo ennestään. Samantha neuvoo Carrieta odottamaan ja nukkumaan yön yli ennen kuin hän päättää mitään.
Carrie päättää soittaa Kiholle Abu Dhabista ja kertoa hänelle tapahtuneesta. Televisiosarjassa Carriella oli aikoinaan suhde Kihoon, kun tämä oli vielä naimisissa Natashan kanssa, ja tapaili sen lisäksi samalla myös Aidania. Sen seurauksena sekä Aidanin ja Carrien suhde että Kihon ja Natashan avioliitto päättyivät eroon. Kiho on hiljainen kuullessaan Carrien uutiset ja sulkee puhelimen sanottuaan vain muutaman sanan.
Naisnelikko saa huomata, että heidän elämäntyylinsä ja länsimaiset tapansa eivät sovi yhteen islamilaisen ajatusmaailman kanssa. Varsinkin Samantha saa tuta sen nahoissaan. Ollessaan treffeillä komean Rikard-nimisen tanskalaisen (Max Ryan) kanssa Samantha pidätetään julkisesta siveettömyydestä sen jälkeen, kun hän oli hyväillyt Rikardia eräässä ravintolassa ja kuherrellut tämän kanssa rannalla. (Samanthan mukaan he vain suutelivat.) Sheikki puuttuu asioiden kulkuun, ja Samantha vapautetaan, mutta hänelle jää pysyvä jälki poliisin rekisteriin. Pahempaa on kuitenkin luvassa: Samanthan osoitettua epäkunnioitusta paikallisia tapoja kohtaan sheikki peruuttaa heidän PR-tapaamisensa ja lakkaa maksamasta naisten saamia luksusetuja.
Nelikko pakkaa laukkunsa pikimmiten ja lähtee, mutta heidän täytyy ensin palata takaisin basaariin hakemaan Carrien passia. Basaarissa Charlotte jää laittomia kelloja myyvien yli-innokkauden kauppiaiden saartamaksi. Kun Samanthan aiheuttaa mahtailullaan lähestulkoon mellakan, joukko musliminaisia pelastaa heidät. Nelikko saa huomata, että mustien kaapujensa alla musliminaiset ovat aivan yhtä tyylitietoisia kuin hekin.
Kun Carrie palaa kotiin, hän huomaa makuuhuoneen television kadonneen. Myöskään Kihoa ei näy missään. Carrie saakin viettää levottoman päivän, jonka päätteeksi Kiho palaa takaisin kotiin. Kiho kertoo Carrielle, että vaikka hän olikin Carrien ilmoituksen johdosta ”aika riekaleina”, hän käsitti Carrien olevan vielä ”vasta-alkaja tässä avioliittojutussa”. Carrie tarvitsee siis jotain, joka muistuttaa häntä siitä, että hän on naimisissa. Kiho antaa Carrielle rasian, jonka sisällä on mustalla timantilla koristeltu sormus. Kun Carrie kysyy Kiholta, miksi tämä on valinnut juuri mustan timantin, tämä vastaa Aidanin tapaan: ”Koska sinä et ole kuin muut."
Elokuva päättyy kohtauksiin, jotka paljastavat, että naisia elokuvan alussa rasittaneet ongelmat ovat nyt poissa. Kiho ja Carrie yhdistävät kiinnostuksenkohteensa. Charlotten lastenhoitaja Erin paljastuu lesboksi eikä näin ollen enää uhkaa Charlotten avioliittoa. Miranda löytää lopulta uuden työn, jossa häntä arvostetaan. Samantha puolestaan pysyy samana. Elokuvan viimeisessä kohtauksessa Kiho ja Carrie katselevat vanhaa mustavalkoista elokuvaa nimeltä The Talk of the Town, jonka loppukuva ilmestyy television kuvaruudulle.
Arvioita
Episodi-lehdessä neljä kriitikkoa antoi elokuvalle pisteitä keskiarvona 1,25.
Turun Sanomien Päivi Valotien mukaan jatko-osassa ei ole enää paljon aineksia jäljellä alkuperäisestä tv-sarjasta tai edes jatko-osaa edeltäneestä väkinäisestä elokuvasta. Sinkkuelämää ei enää vietetä, seksiäkin on vähän, ja tapahtumapaikaksi on vaihtunut cityn sijasta luksushotelli Arabiemiraateissa. Kahteen ja puoleen tuntiin venytetty elokuva on Valotiestä sisältöönsä nähden sietämättömän pitkä.
Simon Attiasin synagoga
Simon Attiasin synagoga on synagoga Essaouiran kaupungissa läntisessä Marokossa. Synagoga sijaitsee kasbahissa kaupungin muurein ympäröidyssä medinassa eli vanhassakaupungissa. Synagoga on juutalaisen kauppiaan Simon Attiasin vuonna 1882 rakennuttama. Pinta-alaa rakennuksessa on 456 m². Synagoga on suorakaiteenmuotoinen kolmekerroksinen rakennus, joka on 24 metriä pitkä ja seitsemän metriä leveä. Simon Attiasin synagogan rukoiluhuone on seitsemän metriä pitkä ja viisi metriä leveä. Korkeutta huoneella on yhdeksän metriä. Naisia varten rukoiluhuoneen kolmella reunalla on perinteinen mezzanin.
Synagoga on nykyisin huonossa kunnossa ja esimerkiksi kolmas kerros on täysin tuhoutunut lukuun ottamatta joitain osia seinästä. Lisäksi synagoga on kärsinyt ryöstelystä. Rukoiluhuone sen sijaan on suhteellisen hyvin säilynyt.
Aiheesta muualla
31.51339°N, -9.77088°W
Barcelona (maakunta)
Barcelona on maakunta Välimeren rannalla itäisessä Espanjassa Katalonian itsehallintoalueen keskiosassa. Sen rajanaapureita ovat Tarragonan, Lleidan ja Gironan maakunnat.
Maakunnan väkiluku on 5 576 037 (2017). Noin kolmannes väestöstä asuu pääkaupungissa Barcelonassa, joka on myös itsehallintoalueen pääkaupunki. Muita tärkeitä kaupunkeja ovat L'Hospitalet de Llobregat, Badalona, Cerdanyola, Martorell, Mataró, Granollers, Sabadell, Terrassa, Sitges, Igualada, Vic, Manresa ja Berga.
Barcelonan maakunta on tunnettu arkkitehtuuristaan. Rannikolla sijaitsevien alueiden pääelinkeino on turismi.
Maakunta on jaettu edelleen kymmeneen piirikuntaan (katalaaniksi comarca):
Näiden lisäksi seuraavat comarcat sijaitsevat maakunnassa osittain:
Jhonghe
thumb|Jingping Road Jhonghe (myös Chunghe tai Zhonghe; ) on yksi Taiwanin pääkaupungin Uusi-Taipein erillisalueista. Vuoden 2006 lopulla siellä eli 411 011 asukasta. Tämä tekee siitä Taiwanin kuudenneksi suurimman kaupungin. Jhonghe sijaitsee Shindina-joen varrella eri puolella jokea kuin Taipei. Alueella vallitsee lämmin ja kostea ilmasto, keskilämpötila on 23,7 astetta.
Merpati Nusantara Airlinesin lento 8968
Merpati Nusantara Airlinesin lennon 8968 onnettomuus tapahtui 7. toukokuuta 2011 lähellä Kaimanan lentoasemaa, kun Merpati Nusantara Airlinesin Xian MA60 -tyyppinen matkustajakone syöksyi mereen kiitotien lähestymislinjalta. Sorongin lentoasemalta lähteneessä koneessa oli tapahtumahetkellä 19 matkustajaa ja kuusi miehistön jäsentä. Kaikki koneessa olleet menehtyivät. Kaikkien uhrien ruumiit löydettiin merestä.
Lentoreitti
Merpati Nusantara Airlines operoi säännöllistä reittiliikennettä Sorongin ja Kaimanan välillä. Kaupunkien välimatka on noin 405 kilometriä.
Lentokone
Koneen oli valmistanut Xi'an Aircraft Industrial Corporation. Konetyypillä ei ollut onnettomuuden aikaan Yhdysvaltain ilmailuviranomaisten sertifiointia, mutta Indonesian viranomaiset eivät tätä edellyttäneet ja pitivät konetta lentokelpoisena.
Onnettomuus
Lentäjät olivat lähestymässä Kaimanan lentoasemaa noin kello 14:00 paikallista aikaa (05:00 UTC) huonossa säässä. Säätietojen mukaan näkyvyys oli alle 2 000 metriä ja sää oli sumuinen sekä sateinen. Noin 400-500 metriä ennen kiitotien kynnystä kone syöksyi mereen. Mereen syöksymisen jälkeen kone repeytyi osiin ja upposi noin 12 metrin syvyyteen. Viranomaisten lausuntojen mukaan kaikki koneessa olleet menehtyivät onnettomuudessa.
Uhrit
Turmassa menehtyi 19 matkustajaa ja kuusi miehistön jäsentä. Indonesian liikenneministeriö ilmoitti aluksi uhreja olleen 27, mutta myöhemmin osoittautui, että koneessa olleet kaksi mekaanikkoa oli laskettu sekä matkustajiksi, että miehistön jäseniksi. Kaikkien onnettomuudessa menehtyneiden ruumiit nostettiin merestä.
Lehtitietojen mukaan koneessa oli miehistön lisäksi 16 aikuista, yksi lapsi ja kaksi vauvaikäistä matkustajaa.
Onnettomuustutkinta
Onnettomuuden syystä ei ole toistaiseksi varmaa tietoa. Huonoa säätä on epäilty turman aiheuttajaksi. Koneen mustat laatikot paikannettiin onnettomuutta seuranneena päivänä. Niiden nostaminen merestä osoittautui haastavaksi voimakkaiden merivirtojen vuoksi, ja koneen hylky piti ensin ankkuroida merenpohjaan. Merestä nostamisen jälkeen mustat laatikot lähetettiin Kiinaan purettavaksi, sillä ilmeni, että ne olivat tallentaneet tietonsa kiinaksi.
Reaktiot
Muutama päivä onnettomuuden jälkeen Merpati Nusantara Airlinesin toimitusjohtaja Sardjono Jhony Tjitrokusumo tarjoutui eroamaan, mikäli onnettomuus olisi lentoyhtiön syytä. Indonesian valtio määräsi yhtiötä tarkistamaan kaikki sen laivaston Xian MA60 -tyyppiset koneet.
15. toukokuuta Mustafa Abubakar, Indonesian valtionomistuksista vastaava ministeri, ilmoitti, että Merpati Nusantara Airlines voi edelleen saada valtiolta rahallista tukea onnettomuudesta huolimatta.
Pokémon Stadium
Pokémon Stadium on HAL Laboratoryn kehittämä ja Nintendon julkaisema tappelupeli. Peli on julkaistu vuonna Nintendo 64:lle.
Peli on ensimmäinen 64-bittiselle alustalle julkaistu Pokémon-peli.
Tavoite
Pokémon Stadiumissa ei ole varsinaista juonta ja sen myyntivaltti olikin lähinnä Nintendo Transfer Pakin avulla mahdollinen omien Redissä, Bluessa ja Yellowissa kouluttamien pokémonien näkeminen koko 3D-komeudessaan televisioruudulla. Sisältöä luomassa pelissä on kuitenkin myös mm. mahdollisuus taistella eritasoisia tietokoneen ohjastamia pokémon-kouluttajia vastaan Stadium- & Gym Leaders Castle-tiloissa, mahdollisuus pelata Game Boyn pokémon-seikkailua televisioruudulla & kamppailla kaveriasi vastaan Free Battle tilassa.
Maailma
Pelin maailma rakentuu eräänlaisen Pokémon-kamppailuille pyhitetyn urheiluhallin ja sitä kehystävän kisakylän ympärille.
Stadium
Stadium on pelin keskeinen taistelukenttä, jossa Pokémon -turnaukset pidetään. Ennen turnaukseen osallistumista pelaaja valitsee 6 Pokémonia joukkueeseensa. Jokainen turnaus koostuu kahdeksasta kolmella Pokémonilla kolmea vastaan käydystä taistelusta. Prime- ja Poké-cupit ovat tämän lisäksi jaettu neljään vaikeusasteeseen, jotka ovat nimetty neljän alkuperäisen Poképallo-tyypin mukaan.
Pelin turnaukset ovat: